stanford-oval/wikipedia huggingface dataset:
กฎชัทแธมเฮ้าส์

ชัทแธมเฮ้าส์
กฎชัทแธมเฮ้าส์ คือ ระบบการจัดโต้วาทีและการอภิปรายแบบคณะเกี่ยวกับประเด็นที่เป็นที่ถกเถียง ชื่อของกฎถูกตั้งตามสำนักงานใหญ่ของสถาบันกิจการต่างประเทศของสหราชอาณาจักร ซึ่งตั้งอยู่ที่ชัทแธมเฮ้าส์ เมืองลอนดอนตั้งแต่เดือนมิถุนายน พ.ศ. 2470
ในการประชุมภายใต้กฎชัทแธมเฮ้าส์ ผู้ร่วมประชุมทุกคนสามารถใช้ข้อมูลจากการอภิปรายอย่างเสรี ทว่าไม่สามารถเปิดเผยผู้ให้ความเห็น กฎนี้ถูกออกแบบให้เพิ่มความเปิดกว้างของการอภิปราย
กฎ

นับตั้งแต่การปรับปรุงในพ.ศ. 2545 กฎบัญญัติไว้ว่า
เมื่อการประชุมถูกจัดขึ้นภายใต้กฎชัทแธมเฮ้าส์ ผู้เข้าร่วมสามารถใช้สารสนเทศที่ได้รับอย่างเสรี ทว่าไม่สามารถเปิดเผยทั้งตัวตน ตำแหน่ง หรือหน้าที่การงานได้
จุดประสงค์

กฎถูกออกแบบเพื่อเพิ่มความเปิดกว้างของการอภิปรายสำหรับนโยบายสาธารณะ และเหตุการณ์ปัจจุบัณ รวมไปถึงการให้ผู้คนได้แสดงความคิดเห็นและอภิปรายความเห็นและข้อโต้แย้งที่แตกต่างกัน โดยไม่ต้องกังวลถึงผลประทบต่ออาชีพ และมีการแบ่งแยกอย่างชัดเจนต่อความคิดของนายจ้าง
กฎทำให้ผู้คนสามารถออกเสียงของตัวเองและออกความคิดเห็นที่อาจแตกต่างออกไปจากความคิดเห็นขององค์กรของตน ดังนั้นจึงเป็นการสนับสนุนการอภิปรายอย่างเสรี ผู้พูดมีเสรีภาพในการพูดความคิดเห็นของตนเอง โดยไม่ต้องกังวลถึงการเสื่อมเสียชื่อเสียงส่วนตัว หรือหน้าที่การงาน กฎชัทแธมเฮ้าส์แก้ปัญหาทางขอบเขตซึ่งหลายชุมชนนักปฏิบัติกำลังประสบ ด้วยความที่กฎช่วยให้ทุกคนได้ออกความเห็น ขณะที่ปกป้องเสรีภาพของการมีการปฏิสัมพันธ์ที่มีความสำคัญเพื่อให้ชุมชนสามารถสื่อสารกันได้ กฎถูกออกแบบเพื่อลดความเสี่ยงของการคิดแบบกลุ่มซึ่งทำให้ความคิดเห็นที่ไม่ได้รับความนิยมถูกเมินจากการอภิปราย ทำให้ความคิดเห็นที่องค์กรสามารถอภิปรายกันได้มีความแคบลง
กฎมีเป้าหมายในการประกันสภาวะนิรนามให้กับผู้พูด เพื่อความสัมพันธ์ระหว่างประเทศที่ดีขึ้น ปัจจุบันกฎถูกใช้อย่างแพร่หลายไปยังนานาประเทศเพื่อช่วยในการอภิปรายอย่างเสรี กฎดั้งเดิมในพ.ศ. 2470 ได้ถูกปรับแต่งในเดือนตุลาคม พ.ศ. 2535 และพ.ศ. 2545 ชัทแธมเฮ้าส์แปลกฎเป็น ภาษาอาหรับ ภาษาจีน ภาษาฝรั่งเศส ภาษาเยอรมัน ภาษาโปรตุเกส ภาษาสเปน และ ภาษารัสเซี
กฎนี้เป็นสิ่งตรงข้ามกับการประชุมส่วนตัว ซึ่งไม่สามารถเปิดเผยสิ่งที่พูดถึงในการประชุมได้
ดูเพิ่ม

Journalism sourcing
วิสเซิลโบลว์เออร์
Groupthink
แหล่งข้อมูลอื่น

"Chatham House Rule". UK: Chatham House. สืบค้นเมื่อ 2014-06-11. With explanation and link to translations in different languages.
Elaphonematidae

| Elaphonematidae |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: หนอนตัวกลม Nematoda
ชั้น:: Chromadorea Chromadorea
อันดับ:: Rhabditida Rhabditida
วงศ์:: Elaphonematidae Elaphonematidae
สปีชีส์:: Elaphonematidae
ชื่อทวินาม
Elaphonematidae 

Elaphonematidae เป็นสกุลของนีมาโทดาที่อยู่ในวงศ์ Rhabditida.
สปีชีส์ในสกุล ได้แก่:
Elaphonema Heyns, 1962
Elaeosticta

| Elaeosticta |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: แอสเทอริด Asterids
อันดับ:: อันดับผักชี Apiales
วงศ์:: วงศ์ผักชี Apiaceae
สกุล:: Elaeosticta Elaeosticta Fenzl
สปีชีส์:: Elaeosticta
ชื่อทวินาม
Elaeosticta Fenzl

Elaeosticta เป็นสกุลของพืชดอกที่อยู่ในวงศ์ Apiaceae.
ถิ่นกำเนิดของมันคือ ยูเครนถึงเอเชียกลางและตะวันตก หิมาลัย
สปีชีส์ในสกุล ได้แก่:
Elaeosticta alaica (Lipsky) Kljuykov, Pimenov & V.N.Tikhom.
Elaeosticta allioides (Regel & Schmalh.) Kljuykov, Pimenov & V.N.Tikhom.
Elaeosticta aurea (Boiss.) Menemen
Elaeosticta bucharica (Korovin) Kljuykov, Pimenov & V.N.Tikhom.
Elaeosticta chitralica (M.Hiroe) Kljuykov, Pimenov & V.N.Tikhom.
Elaeosticta conica Korovin
Elaeosticta ferganensis (Lipsky) Kljuykov, Pimenov & V.N.Tikhom.
Elaeosticta glaucescens (DC.) Boiss.
Elaeosticta hirtula (Regel & Schmalh.) Kljuykov, Pimenov & V.N.Tikhom.
Elaeosticta knorringiana (Korovin) Korovin
Elaeosticta korovinii (Bobrov) Kljuykov, Pimenov & V.N.Tikhom.
Elaeosticta lutea (M.Bieb. ex Hoffm.) Kljuykov, Pimenov & V.N.Tikhom.
Elaeosticta meifolia Fenzl
Elaeosticta nodosa (Boiss.) Boiss.
Elaeosticta paniculata (Korovin) Kljuykov & Pimenov
Elaeosticta platyphylla (Korovin) Kljuykov, Pimenov & V.N.Tikhom.
Elaeosticta polycarpa (Korovin) Kljuykov, Pimenov & V.N.Tikhom.
Elaeosticta ramosissima Kljuykov
Elaeosticta samarkandica (Korovin) Kljuykov, Pimenov & V.N.Tikhom.
Elaeosticta seravschanica Kljuykov & Pimenov
Elaeosticta transcaspica (Korovin) Kljuykov, Pimenov & V.N.Tikhom.
Elaeosticta transitoria (Korovin) Kljuykov, Pimenov & V.N.Tikhom.
Elaeosticta tschimganica (Korovin) Kljuykov, Pimenov & V.N.Tikhom.
Elaeosticta ugamica (Korovin) Korovin
Elaeosticta vvedenskyi (Kamelin) Kljuykov, Pimenov & V.N.Tikhom.
การลอบสังหารอะลี

| การลอบสังหารอะลี |
| --- | --- |
ภาพวาด การพลีชีพของอิหม่ามอะลี โดยโยว์เซฟ แอบดีเนฌอด
สถานที่: Great Mosque of Kufa 
พิกัด: 32°01′43″N 44°24′03″E﻿ / ﻿32.02861°N 44.40083°E﻿ / 32.02861; 44.40083
วันที่: 26 มกราคม ค.ศ. 661 (661-01-26)
เป้าหมาย: อะลี อิบน์ อะบี ฏอลิบ
ประเภท: การลอบสังหาร
อาวุธ: ดาบอาบพิษ
ตาย: 1
ผู้เสียหาย: อะลี อิบน์ อะบี ฏอลิบ
ผู้ก่อเหตุ: อับดุรเราะฮ์มาน อิบน์ มุลญัม
อะลี อิบน์ อะบี ฏอลิบ เคาะลีฟะฮ์องค์ที่ 4 แห่งรัฐเคาะลีฟะฮ์รอชิดีน และอิมามชีอะฮ์คนแรก ถูกลอบสังหารโดย เคาะวาริจญ์ ที่มีชื่อว่าอับดุรเราะฮ์มาน อิบน์ มุลญัม ในวันที่ 26 มกราคม ค.ศ. 661 ที่มัสยิดใหญ่แห่งกูฟะฮ์ ปัจจุบันอยู่ในประเทศอิรัก ทำให้อะลีเสียชีวิตตอนอายุ 62 หรือ 63 ปี ภายในสองวันที่อับดุรเราะฮ์มาน อิบน์ มุลญัม แทงที่หัวด้วยดาบอาบยาพิษ ในวันที่ 21 (หรือ 19) เราะมะฎอน ฮ.ศ. 40 (28 มกราคม ค.ศ. 661) และเป็นเคาะลีฟะฮ์องค์ที่สามที่ถูกลอบสังหาร หลังจากอุมัรและอุษมาน
อะลีกลายเป็นเคาะลีฟะฮ์ หลังการลอบสังหารอุษมานใน ค.ศ. 656 อย่างไรก็ตาม เขาพบปัญหาบางส่วน ซึ่งรวมไปถึงผู้ว่าการลิแวนต์ มุอาวิยะฮ์ที่ 1 กับสงครามกลางเมืองที่มีชื่อว่าฟิตนะฮ์ครั้งแรก ทำให้เกิดการโค่นล้มเคาะลีฟะฮ์แห่งรัฐเคาะลีฟะฮ์รอชิดีน และก่อตั้งราชวงศ์อุมัยยะฮ์ขึ้น โดยเกิดขึ้นในช่วงที่เคาะลีฟะฮ์อุษมาน อิบน์ อัฟฟานถูกลอบสังหารใน ค.ศ. 656 แล้วดำเนินต่อในช่วงการครองราชย์ของอะลีอีก 4 ปี
หลังจากอะลียอมรับอนุญาโตตุลาการกับมุอาวิยะฮ์ที่ 1 ในยุทธการที่ศิฟฟีน (ค.ศ. 657) ทหารบางคนของอะลีได้ก่อกบฎ ทำให้มีการเรียกพวกนี้ว่า เคาะวาริจญ์ ("ผู้ที่ออกไป") พวกเขาฆ่าผู้สนับสนุนอะลีบางส่วน แต่ถูกกองทัพอะลีทำลายในยุทธการที่นะฮ์เราะวานในเดือนกรกฎาคม ค.ศ. 658
อิบน์ มุลญัม พบกับเคาะวาริจญ์อีกสองคนในมักกะฮ์ที่มีชื่อว่า อัลบุร็อก อิบน์ อับดุลลอฮ์ กับ อัมร์ อิบน์ บักร์ อัตตะมีมี และได้ข้อสรุปว่า สถานะการณ์ที่มุสลิมพบเจอในตอนนี้เป็นความผิดพลาดของอะลี, มุอาวิยะฮ์ และอัมร์ อิบน์ อัลอาส ผู้ว่าการอียิปต์ พวกเขาตัดสินใจว่าจะฆ่าทั้งสามคนเพื่อแก้ "สถานการณ์ที่น่าเวทนา" ในเวลานั้น และแก้แค้นจากการสู้รบที่นะฮ์เราะวาน โดยอิบน์ มุลญัม ไปฆ่าอะลีที่กูฟะฮ์ ซึ่งเขาตกหลุมรักกับหญิงที่พี่/น้องชายและพ่อของเธอเสียชีวิตที่นะฮ์เราะวาน เธอจะยอมแต่งงานถ้าเขาฆ่าอะลีได้ ด้วยเหตุนี้ ทำให้อิบน์ มุลญัม แทงอะลีที่มัสยิดใหญ่แห่งกูฟะฮ์ หลังจากอะลีเสียชีวิต ฮะซัน อิบน์ อะลี ได้สั่งประหารชีวิตอิบน์ มุลญัม เป็นการตอบแทน
ดูเพิ่ม

ลัยละตุลมะบีต
ลัยละตุลก็อดร์
เส้นเวลาของบิกแบง

ตามทฤษฎีบิกแบง จักรวาลมีจุดกำเนิดมาจากสภาพที่มีความหนาแน่นสูงและร้อน และจักรวาลมีการขยายตัวอยู่ตลอดเวลา
คำว่า เส้นเวลาของบิกแบง คือประวัติของการเกิดจักรวาลที่สอดคล้องกับทฤษฏีบิกแบง  โดยใช้ตัวแปรทางเวลาของจักรวาลในพิกัดเคลื่อนที่ 
เมื่อพิจารณาตรรกะจากการขยายตัวของเอกภพโดยใช้ทฤษฎีสัมพัทธภาพทั่วไป หากเวลาย้อนหลังไปจะทำให้ความหนาแน่นและอุณหภูมิมีค่าสูงขึ้นอย่างไม่จำกัดขณะที่เวลาในอดีตจำกัดอยู่ค่าหนึ่ง ภาวะเอกฐานเช่นนี้เป็นไปไม่ได้เพราะขัดแย้งกับทฤษฎีสัมพัทธภาพทั่วไป เป็นที่ถกเถียงกันอยู่มากกว่าเราสามารถประมาณภาวะเอกฐานได้ใกล้สักเพียงไหน (ซึ่งไม่มีทางประมาณไปได้มากเกินกว่ายุคของพลังค์) ภาวะเริ่มแรกที่มีความร้อนและความหนาแน่นสูงอย่างยิ่งนี้เองที่เรียกว่า "บิกแบง" และถือกันว่าเป็น "จุดกำเนิด" ของเอกภพของเราจากผลการตรวจวัดการขยายตัวของซูเปอร์โนวาประเภท Ia การตรวจวัดความแปรเปลี่ยนของอุณหภูมิในไมโครเวฟพื้นหลัง และการตรวจวัดลำดับวิวัฒนาการของดาราจักร เชื่อว่าเอกภพมีอายุประมาณ 13.73 ± 0.12 พันล้านปีจและวิวัฒนาการต่อมาเรื่อย ๆ ซึ่งเราสามารถแบ่งออกเป็น 4 ระยะด้วยกัน โดยจักรวาลในระยะแรกเริ่ม, ซึ่งเป็นช่วงที่เรามีความรู้ความเข้าใจน้อยมาก เนื่องจากในช่วงเสี้ยววินาทีแรกของการระเบิดของจักรวาล จักรวาลจะร้อนมากอันเต็มไปด้วยอนุภาค  ที่มีพลังงานสูง สูงกว่าอนุภาคที่ถูกเร่งด้วยเครื่องเร่งอนุภาค  ส่วนใหญ่ที่มนุษย์เคยสร้างมา นอกจากเครื่องเร่งของสถาบันวิจัย
ระยะต่อมา, จักรวาลระยะแรก, กระบวนการวิวัฒนาการของจักรวาลสอดคล้องกับความรู้ทางอนุภาคฟิสิกส์พลังงานสูง  เมื่อมี โปรตอน, อิเล็กตรอน และ นิวตรอน ตัวแรกเกิดขึ้นแล้ว ต่อจากนั้นจะรวมตัวกันเป็น นิวเคลียส อะตอม และอะตอมแรกที่เกิดขึ้นคือ อะตอมของไฮโดรเจน อีกทั้งยังมีการแผ่รังสีไมโครเวฟพื้นหลังของจักรวาล
หลังจากนั้นสสารที่เกิดขึ้นริ่มกลายเป็นดาวฤกษ์ ดาราจักร เควซาร์ กระจุกดาราจักร
จักรวาลระยะแรกเริ่ม

มีการคาดเดาถึงสภาวะเริ่มแรกของบิกแบงไปต่างๆ นานา แต่แบบจำลองที่เป็นที่ยอมรับมากที่สุดคือ เอกภพเดิมมีอยู่เพียงหนึ่งเดียวซึ่งมีความหนาแน่นที่สูงมาก มีอุณหภูมิและความดันสูงมาก เนื่องจากยังไม่มีเครื่องเร่งใดที่มนุษย์สร้างขึ้นมีพลังงานสูงพอ
จักรวาลระยะแรกเริ่ม > ยุคออกัสทิเนียน

ในปี1952, George Gamow, หนึ่งในบิดาแห่งการค้นพบจักรวาลวิทยา ได้ตั้งชื่อช่วงก่อนเกิดบิกแบงว่ายุคออกัสทิเนียน,  ภายหลังจากที่นักปราชญ์นามว่า Saint Augustine, เสนอว่าเวลาเป็นสิ่งที่สร้างขึ้นมาพร้อมกับจักรวาล ดังนั้นช่วงก่อนเกิดบิกแบงจึงไม่มีเวลา คำว่า "ยุคออกัสทิเนียน" หมายถึงแนวคิดที่ขัดแย้งกับความรู้ทางฟิสิกส์ในภาวะเอกฐาน ของ ความหนาแน่นที่มีค่าสูงขึ้นอย่างไม่จำกัดขณะที่เวลาในอดีตจำกัดอยู่ค่าหนึ่ง,จากทฤษฎีสัมพัทธภาพทั่วไป ของ อัลเบิร์ต ไอน์สไตน์ บอกว่าจะไม่มีสภาวะเช่นนี้เกิดขึ้น ซึ่งขัดแย้งกันแต่นักฟิสิกส์ยังพยายามที่จะข้ามพ้นข้อจำกัดนั้นโดยใช้ ทฤษฎีโน้มถ่วงเชิงควอนตัม
จักรวาลระยะแรกเริ่ม > ยุคของพลังค์

ถ้าจักรวาลมีความสมมาตร จริง, แรงพื้นฐานทั้ง 4 แรงจะรวมเป็นแรงเดียว — แรงแม่เหล็กไฟฟ้า, แรงนิวเคลียร์อย่างอ่อน, แรงนิวเคลียร์อย่างเข้ม และ แรงโน้มถ่วง — ยุคนี้ทฤษฎีสัมพัทธภาพทั่วไป สามารถทำนายสภาวะเอกฐานได้ถูกต้อง ภายใต้เงื่อนไขที่ว่าไม่มีผลทางควันตัม quantum effectsโดยนักฟิสิกส์หวังว่า ทฤษฎีโน้มถ่วงเชิงควอนตัม เช่น  ทฤษฎีสตริง และ loop quantum gravity จะช่วยให้เราเข้าใจยุคนี้มากขึ้น
จักรวาลระยะแรกเริ่ม > ยุคแกรน ยูนิฟิเคชัน

จักรวาลในยุคนี้จะขยายตัวออกอย่างทันทีทันใดและมีอุณหภูมิลดลงจากยุคของพลังค์  แรงโน้มถ่วง เริ่มแยกออกจากแรงหลัก
จักรวาลระยะแรกเริ่ม > ยุคอิเล็กโตรวีค

อุณหภูมิของจักรวาลจะต่ำประมาณ 1028K ทำให้แรงstrong แยกออกจากแรง electroweak การขยายตัวของจักรวาลเป็นสภาวะการพองตัวเติบโตขึ้นอย่างรวดเร็วแบบเอ็กโปเนนเชียล หลังจากสิ้นสุดสภาวะการพองตัว เอกภพประกอบด้วยควาร์ก-กลูออนพลาสมาและอนุภาคมูลฐานทั้งหมด
จักรวาลระยะแรก

เอกภพยังคงขยายตัวอย่างต่อเนื่องและมีอุณหภูมิลดลง ทำให้พลังงานโดยทั่วไปในแต่ละอนุภาคลดลงด้วย ในระยะนี้ภาพการคาดเดาก็น้อยลง เพราะพลังงานของอนุภาคลดลงลงถึงระดับที่สามารถอธิบายได้ด้วยการทดลองฟิสิกส์อนุภาค
จักรวาลระยะแรก > ยุคของควาร์ก

ถ้าความสมมาตรเป็นสมบัติของจักรวาลจริง อุณหภูมิของจักรวาลยังคงสูงมากทำให้การเคลื่อนที่ของอนุภาคต่างๆ มีความเร็วสัมพัทธ์สูง คู่อนุภาคและปฏิยานุภาคทั้งหมดยังมีการเกิดใหม่และแตกดับลงไปในการปะทะ ต่อมาจึงเกิดปฏิกิริยาบางอย่างที่เรียกว่า บาร์โยเจเนซิส (baryogenesis) ทำลายภาวะสมดุลในการรักษาจำนวนบาร์ยอน เกิดเป็นควาร์กและเลปตันขึ้นมาจำนวนหนึ่งที่มากกว่าปฏิควาร์กและปฏิเลปตันประมาณ 1 ใน 30 ล้านส่วน ซึ่งเป็นต้นเหตุทำให้มีสสารมากกว่าปฏิสสารในเอกภพปัจจุบัน อีกทั้งแรงนิวเคลียร์อย่างอ่อนแยกออกจากแรงแม่เหล็กไฟ้ฟ้า ทำให้แรงพื้นฐานทางฟิสิกส์และพารามิเตอร์ต่างๆ ของอนุภาคมูลฐานกลายมาอยู่ในรูปแบบดังเช่นปัจจุบัน
จักรวาลระยะแรก > ยุคฮาดรอน

ควาร์กและกลูออนรวมตัวกันกลายเป็นอนุภาคบาร์ยอนจำนวนหนึ่งเช่น โปรตอน และนิวตรอน ปริมาณควาร์กที่มีมากกว่าปฏิควาร์กอยู่เล็กน้อยทำให้อนุภาคบาร์ยอนมีมากกว่าปฏิบาร์ยอนเช่นเดียวกัน ถึงเวลานี้
อุณหภูมิของเอกภพก็ไม่สูงพอที่จะสร้างคู่โปรตอน-ปฏิโปรตอนใหม่อีกแล้ว (ทำนองเดียวกันกับนิวตรอนและปฏินิวตรอน) จึงเกิดการทำลายมวลครั้งใหญ่ เหลือเพียง 1 ใน 1010 ของโปรตอนและนิวตรอนในตอนเริ่มต้น และไม่มีปฏิยานุภาคของพวกมันเหลืออยู่เลย
จักรวาลระยะแรก > ยุคเลปตอน

ฮาดรอนและปฏิภาคฮาดรอนเริ่มสลายตัว และเข้าสู่ยุคที่จักรวาลเต็มไปด้วยเลปตอนและปฏิภาคเลปตอน หลังจากนั้นประมาณ 3 วินาทีหลังเกิดบิกแบง อุณหภูมิของจักรวาลลดลงจจนถึงจุดที่ อนุภาคเลปตอนและปฏิภาคเลปตอนที่เข้าคู่กันเริ่มสลายตัว จึงทำให้จักรวาลเหลือแต่เลปตอนและปฏิภาคเลปตอนเล็ก ๆ
จักรวาลระยะแรก > ยุคโฟตอน

หลังจากที่เลปตอนและปฏิภาคเลปตอนส่วนใหญ่สลายตัวหยุดลง พลังงานของจักรวาลส่วนใหญ่จะอยู่ในรูปของโฟตอน โฟตอนยังคงกระทำกับประจุของโปรตอน และอิเล็กตรอน และจะกระทำเช่นนี้ต่อไปเรื่อย ๆ
จักรวาลระยะแรก > จักรวาลเต็มไปด้วยสสาร

ในเวลานี้ ความหนาแน่นของสสาร (อะตอม นิวคลีอิก) จะเท่ากับพลังงานที่ปล่อยออกมาในรูปของโฟตอน โครงสร้างที่เล็กที่สุดของจักรวาลเริ่มถูกรบกวนมากขึ้น ความหนาแน่นของจักรวาลจะเพิ่มขึ้นเรื่อย ๆ
อะตอมของไฮโดรเจนและฮีเลียมเริ่มเกิดขึ้น จนส่งผลให้ความหนาแน่นของจักวาลกลับลดลง โดยเริ่มจากการสร้างนิวเคลียสของไฮโดรเจนกับฮีเลียมขึ้นมาก่อน หลังจากนั้นเมื่อจักรวาลเย็นตัวลง นิวเคลียสเหล่านี้จะเริ่มจับอิเล็กตรอนอิสระที่มีอยู่เต็มจักรวาลจนกลายเป็นอะตอมที่เป็นกลาง กระบวนการนี้จะเกิดได้กับฮีเลียมเร็วกว่าเกิดกับไฮโดรเจน ซึ่งเรียกกระบวนการนี้ว่า การหลอมรวมกัน จนกระทั่งหมดกระบวนการหลอมรวมกัน โดยอะตอมส่วนใหญ่ของจักรวาลเป็นกลาง อีกทั้งโฟตอนไม่สามารถเคลื่อนที่ได้อิสระ
การสร้างโครงสร้างของจักรวาล

การสร้างโครงสร้างของจักรวาลตมาแบบจำลองบิกแบง โดยโครงสร้างแรกที่เกิดขึ้นคือ เควซาร์ทำให้เกิดแสงขึ้นในจักรวาล ต่อจากนั้นจึงเป็น  ดาราจักรกัมมันต์ และ population III stars ก่อนที่จะเข้ายุคนี้ การวิวัฒนาการของจักรวาลเป็นที่รู้กันดีจาก linear cosmological โดยโครงสร้างทั้งหมดของจักรวาลเกิดจากการที่จักรวาลเป็นเนื้อเดียวกัน
การสร้างโครงสร้างของจักรวาล > การเกิดดาว

ดาวดวงแรกที่เกิดขึ้นในจักรวาลมีลักษณะที่คล้ายกับดาว Population III  โดยเริ่มและเกิดจากกระบวนการรวมกันของอนุภาคเบาที่เกิดจากบิกแบง (ไฮโดรเจน ฮีเลียม และลิเทียม) จนกลายเป็นอนุภาคที่หนักขึ้นในดาว อย่างไรก็ตามในขณะนี้ยังไม่ค้นพบดาวPopulation III นี้
สสารส่วนใหญ่ในจักรวาลจะกระจุกกันเพื่อรวมกันเป็นกาแลกซี่ ดาว Population II  หลังจากนั้นจึงรวมตัวกันเกิดกลุ่มดาวขนาดเล็กขึ้น โดยแรงดึงดูดระหว่างมวลจะดึงดูดกลุ่มดาวเล็กๆ มารวมตัวกันจนเกิดเป็น กาแลกซี่ ต่อจากนั้นประมาณ 8 พันล้านปีหลังเกิดบิกแบง ดวงอาทิตยืจึงถือกำเนิดขึ้นมาราว 5 พันล้านปีหลังเกิดบิกแบง
การสร้างโครงสร้างของจักรวาล > วันนี้: 13.8 พันล้านปี

จากการคำนวณและศึกษาอย่างละเอียดทำให้เราทราบว่าปัจจุบันจักรวาลมีอายุประมาณ 13.7 พันล้านปี ขณะนี้จักรวาลของเรากำลังขยายตัวด้วยความเร่ง
ดูเพิ่ม

แผนภาพเส้นเวลาของบิกแบง
ข้อมูลจากดาวเทียม WMAP แสดงการแผ่รังสีไมโครเวฟพื้นหลังในห้วงจักรวาลจากมุมมองของเรา ความเปลี่ยนแปรแท้จริงจะราบเรียบกว่าที่ปรากฏในแผนภาพ
อวกาศห้วงลึกมากของฮับเบิล แสดงให้เห็นดาราจักรที่มีอายุเก่าแก่มากมาย และทำให้เราทราบถึงภาพของอวกาศในยุคก่อน
ภาพจากกล้องฮับเบิลอีกภาพหนึ่ง แสดงให้เห็นดาราจักรเกิดใหม่ใกล้ๆ นี้ นั่นคือเป็นเหตุการณ์ที่เพิ่งเกิดขึ้นไม่นานตามเส้นเวลาของจักรวาล หลักฐานนี้แสดงว่ายังคงมีดาราจักรเกิดใหม่ในจักรวาลอยู่ตราบถึงปัจจุบัน
การหยุดรัฐบาลในสหรัฐ

ในการเมืองสหรัฐ การหยุดรัฐบาลเกิดเมื่อรัฐสภาสหรัฐและประธานาธิบดีสหรัฐไม่สามารถผ่านกฎหมายงบจัดสรรเพื่อจัดหาเงินทุนแก่การดำเนินการและหน่วยงานของรัฐ ในกรณีนี้การตีความปัจจุบันของรัฐบัญญัติต่อต้านงบประมาณเพิ่มเติม (Antideficiency Act) กำหนดให้รัฐบาลกลางสหรัฐเริ่ม "หยุด" กิจกรรมที่ได้รับผลกระทบซึ่งเกี่ยวข้องกับการหยุดงานของบุคลากรที่ไม่จำเป็น และการลดขนาดกิจกรรมและบริการของหน่วยงาน ตั้งแต่ปี 2519 เมื่อมีการตรางบประมาณและกระบวนการงบจัดสรร จะมีช่องว่าง 19 ครั้งในการจัดหาเงินทุนงบประมาณ ซึ่งในจำนวนนี้ 8 ครั้งนำไปสู่การลดขนาดลูกจ้างของรัฐ ก่อนปี 2533 ช่องว่างการจัดหาเงินทุนไม่นำไปสู่การหยุดรัฐบาลเสมอไป แต่หลังปี 2533 มีการปฏิบัติให้ปิดรัฐบาลสำหรับช่องว่างจัดหาเงินทุนทุกครั้ง การหยุดยังเกิดในการปกครองระดับรัฐ/ดินแดนและท้องถิ่นด้วย
ระหว่างรัฐบาลโรนัลด์ เรแกน มีช่องว่างจัดหาเงินทุน 3 ครั้งที่นำไปสู่การหยุดน้อยกว่าหนึ่งวัน ช่องว่างการจัดหาเงินทุนในปี 2533 ระหว่างรัฐบาลจอร์จ เอช. ดับเบิลยู. บุชทำให้เกิดการหยุดสุดสัปดาห์ ระหว่างรัฐบาลบิล คลินตัน มีการหยุดรัฐบาลสมบูรณ์สองครั้งระหว่างปี 2538 และ 2539 กินเวลา 5 และ 21 วันตามลำดับ ซึ่งเกิดจากความเห็นไม่ตรงกันเรื่องจะตัดบริการภาครัฐหรือไม่ นำไปสู่การลดขนาดและความปั่นป่วนอย่างสำคัญ ระหว่างรัฐบาลบารัก โอบามา เกิดการปิดรัฐบาลระหว่างวันที่ 1–16 ตุลาคม 2556 ข้อพิพาทปฐมภูมิมาจากพรรคริพับลิกันต้องการชะลอหรือลดเงินทุนของรัฐบัญญัติคุ้มครองผู้ป่วยและการบริบาลที่เสียได้ หรือโอบามาแคร์ ในปี 2561 รัฐบาลดอนัลด์ ทรัมป์มีการหยุดเริ่มตั้งแต่วันที่ 20 มกราคม เวลา 0.00 น. ราชการที่สำคัญยังเปิดทำการอยู่ แต่กำลังพลกองทัพประจำการจะไม่ได้รับค่าจ้างจนสิ้นสุดการหยุด
การหยุดรัฐบาลมีผลรบกวนบริการของรัฐและเพิ่มค่าใช้จ่ายของรัฐบาลเนื่องจากเสียแรงงาน ระหว่างการปิดในปี 2556 สแตนดาร์ดแอนด์พัวส์ หน่วยงานประเมินผลการเงิน แถลงเมื่อวันที่ 16 ตุลาคมว่าการปิด "จนถึงปัจจุบันนำเงิน 24,000 ล้านดอลลาร์ออกจากเศรษฐกิจ" และ "ลดการเติบโตของจีดีพีปี 2556 ในไตรมาสสี่ต่อปีอย่างน้อยร้อยละ 0.6"
การสร้าง (แก้ความกำกวม)

การสร้าง โดยนัยทั่วไปหมายถึง การทำให้สิ่งที่ไม่มีอยู่ เกิดมีขึ้นมาไม่ว่ารูปธรรมหรือนามธรรม ด้วยวิธีการต่าง ๆ และอาจหมายถึง
การประดิษฐ์
การสร้างสรรค์
การก่อสร้าง การปลูกสร้าง หรือการจัดสร้าง
การก่อตั้ง หรือการจัดตั้ง
การสร้างชาติ
การสระผม

การสระผม เป็นกิจกรรมอย่างหนึ่งของมนุษย์เพื่อทำความสะอาดเส้นผมและหนังศีรษะ มักใช้แชมพูในการสระผม เพื่อละลายไขมันและเป็นตัวนำพาสิ่งสกปรกที่ติดอยู่กับไขมันออกมา บางทีมีการใช้ครีมนวดบำรุงผมร่วมด้วย การสระผมจะใช้วิธีการเกา นวด เพื่อนำพาสิ่งสกปรกออกจากเส้นผม และล้างสิ่งสกปรกเหล่านั้นด้วยน้ำสะอาดทุกครั้ง
Lost Saga

| --- | --- |
ผู้ออกแบบ: IO Entertainment Co., Ltd.
Lost Saga เป็นเกมต่อสู้สามมิติ พัฒนาขึ้นโดย IO Entertainment Co., Ltd. ของเกาหลีที่รวบรวมตัวละครทั่วโลก และ วรรณกรรมต่างๆ มาต่อสู้กันในเกมเดียว เกมต่อสู้ ฉีกแนวด้วยตัวละคร ปรับแต่งไอเทมได้ดั่งใจ สกิลไม้ตายอลังการ ลุยมันส์เต็มพิกัดและมีกราฟิกที่สวยงามเช่นแสงแดด
Louriniidae

| Louriniidae |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์ขาปล้อง Arthropoda
ไฟลัมย่อย:: Crustacea Crustacea
ชั้น:: Hexanauplia Hexanauplia
ชั้นย่อย:: Copepoda Copepoda
อันดับ:: Harpacticoida Harpacticoida
วงศ์:: Louriniidae Louriniidae
สปีชีส์:: Louriniidae
ชื่อทวินาม
Louriniidae 

Louriniidae เป็นสกุลของสัตว์พวกกุ้งกั้งปูที่อยู่ในวงศ์ Harpacticoida.
สปีชีส์ในสกุล ได้แก่:
Archeolourinia Corgosinho & Schizas, 2013
Ceyloniella
Lourinia Wilson, 1924
Lourdesia

| Lourdesia |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์ขาปล้อง Arthropoda
ชั้น:: Diplopoda Diplopoda
อันดับ:: Polydesmida Polydesmida
วงศ์:: Xystodesmidae Xystodesmidae
สกุล:: Lourdesia Lourdesia Shelley, 1991
สปีชีส์:: Lourdesia
ชื่อทวินาม
Lourdesia Shelley, 1991

Lourdesia เป็นสกุลของกิ้งกือที่อยู่ในวงศ์ Xystodesmidae
สปีชีส์ในสกุลนี้ ได้แก่:
Lourdesia minuscula Shelley, 1991
Lorostemon

| Lorostemon |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: โรสิด Rosids
อันดับ:: อันดับโนรา Malpighiales
วงศ์:: วงศ์มังคุด Clusiaceae
สกุล:: Lorostemon Lorostemon Ducke
สปีชีส์:: Lorostemon
ชื่อทวินาม
Lorostemon Ducke

Lorostemon เป็นสกุลของพืชดอกที่อยู่ในวงศ์ Clusiaceae.
ถิ่นกำเนิดของมันคือ อเมริกาใต้เขตร้อน
สปีชีส์ในสกุล ได้แก่:
Lorostemon bombaciflorus Ducke
Lorostemon coelhoi Paula
Lorostemon colombianus Maguire
Lorostemon negrensis Fróes
Lorostemon stipitatus Maguire
การบินไทย เที่ยวบินที่ 114

| --- | --- |
ซากเครื่องบินหลังเหตุการณ์สงบลง
สรุปเหตุระเบิด
วันที่: 3 มีนาคม พ.ศ. 2544
สรุป: ความบกพร่องของเครื่องบิน
จุดเกิดเหตุ: ท่าอากาศยานกรุงเทพ กรุงเทพมหานคร ประเทศไทย
อากาศยานลำที่เกิดเหตุ
ประเภทอากาศยาน: โบอิง 737-4D7
ชื่ออากาศยาน: นราธิวาส
ดําเนินการโดย: การบินไทย
หมายเลขเที่ยวบิน IATA: TG114
หมายเลขเที่ยวบิน ICAO: THA114
รหัสเรียก: THAI 114
ทะเบียน: HS-TDC
ต้นทาง: ท่าอากาศยานกรุงเทพ กรุงเทพมหานคร ประเทศไทย
ปลายทาง: ท่าอากาศยานเชียงใหม่ จังหวัดเชียงใหม่ ประเทศไทย
จำนวนคน: 8
ผู้โดยสาร: 0
ลูกเรือ: 8
เสียชีวิต: 1
บาดเจ็บ: 7
สูญหาย: 0
รอดชีวิต: 7
การบินไทย เที่ยวบินที่ 114 เป็นอุบัติเหตุที่เกิดขึ้นกับเครื่องบินโบอิง 737-4D7 ของการบินไทย เดินทางจากท่าอากาศยานดอนเมือง ไปท่าอากาศยานเชียงใหม่ เมื่อวันที่ 3 มีนาคม 2544 เวลา 14:48 น. 35 นาทีก่อนกำหนดการบิน ขณะที่เครื่องจอดอยู่ที่ท่าอากาศยานดอนเมืองได้เกิดการระเบิดขึ้น ผลการสอบสอบสวนพบว่าเกิดการสันดาปที่ถังน้ำมันส่วนกลาง ซึ่งอยู่ใกล้กับระบบปรับอากาศซึ่งทำงานอย่างต่อเนื่อง และมีความร้อนสูง ขณะเกิดเหตุยังไม่มีผู้โดยสารอยู่บนเครื่อง มีเพียงเจ้าหน้าที่จำนวน 8 คน ในจำนวนนี้เสียชีวิต 1 คน
เที่ยวบินนี้มีบุคคลสำคัญหลายคนเดินทางไปด้วย รวมทั้งพันตำรวจโท ทักษิณ ชินวัตร นายกรัฐมนตรีในขณะนั้น และพานทองแท้ ชินวัตร บุตร ซึ่งจะเดินทางไปจังหวัดเชียงใหม่ หลังเกิดเหตุ พันตำรวจโท ทักษิณ แถลงว่า การระเบิดนี้เป็นการก่อวินาศกรรมเพื่อหวังลอบสังหารตนเอง โดยฝีมือของผู้เสียผลประโยชน์ชาวต่างชาติ (ว้าแดง) เนื่องจากนโยบายปราบปรามยาเสพติดของรัฐบาล หลังจากที่เจ้าหน้าที่พิสูจน์หลักฐานของไทยตรวจพบหลักฐานที่เชื่อว่าอาจเป็นร่องรอยของระเบิดซีโฟร์หรือเซมเท็กซ์ (Semtex)
อย่างไรก็ตาม ในวันที่ 11 เมษายน 2544 คณะกรรมการความปลอดภัยในการขนส่งแห่งชาติของสหรัฐ (National Transportation Safety Board (NTSB)) ที่ส่งผู้เชี่ยวชาญเดินทางเข้ามาร่วมสอบสวนด้วย แถลงว่า ได้นำชิ้นส่วนไปทดสอบที่ห้องทดลองของเอฟบีไอแล้วไม่พบร่องรอยของวัตถุระเบิด และว่ากรณีนี้คล้ายกับการระเบิดของเครื่องโบอิง 737 ของสายการบินฟิลิปปินส์ เที่ยวบินที่ 143 เมื่อเดือนพฤษภาคม 2543 ซึ่งเกิดจากความบกพร่องของถังน้ำมันเชื้อเพลิง
ภายหลังการระเบิด ท่าอากาศยานในประเทศไทยได้กำหนดมาตรการตรวจสอบผู้โดยสารรัดกุมขึ้น มีการตรวจสอบบัตรประจำผู้โดยสารทุกคนก่อนขึ้นเครื่อง มีการเอ็กซเรย์กระเป๋า และสำนักนายกรัฐมนตรีได้จัดสรรงบประมาณ เพื่อจัดซื้อเครื่องบินประจำตำแหน่งนายกรัฐมนตรี "ไทยคู่ฟ้า"
แหล่งข้อมูลอื่น

ภาพจากแฟ้มภาพของ NTSB
FAA to act on fuel tank hazard on Boeing 737s[ลิงก์เสีย] Seattle Post-Intelligencer
737 fuel tank is focus of inquiry[ลิงก์เสีย] Seattle Post-Intelligencer
Loricidae

| Loricidae |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: มอลลัสกา Mollusca
ชั้น:: Polyplacophora Polyplacophora
อันดับ:: Chitonida Chitonida
วงศ์:: Loricidae Loricidae Iredale & Hull, 1923
สปีชีส์:: Loricidae
ชื่อทวินาม
Loricidae Iredale & Hull, 1923

Loricidae เป็นวงศ์ของมอลลัสกาที่อยู่ในอันดับ Chitonida
สกุลในวงศ์นี้ ได้แก่:
Lorica Adams & Adams, 1852
Loricella Pilsbry, 1893
การหลบหนีและการถูกขับไล่ของชาวเยอรมัน (ค.ศ. 1944–1950)

ชาวเยอรมันที่ถูกขับไล่ ในปี ค.ศ. 1946
ในช่วงขั้นตอนสุดท้ายของสงครามโลกครั้งที่สองและช่วงหลังสงคราม พลเรือนชาวเยอรมันและประชากรเชื้อชาติเยอรมันได้หลบหนีหรือถูกขับไล่ออกไปจากประเทศต่างๆในทวีปยุโรปตะวันออกและกลาง และส่งไปยังดินแดนที่เหลืออยู่ของเยอรมนีและออสเตรีย หลังสงคราม, การขับไล่ชาวเยอรมันได้กลายเป็นส่วนที่สำคัญของการกำหนดโครงร่างทางภูมิรัฐศาสตร์และชาติพันธุ์ในทวีปยุโรปตะวันออกในช่วงหลังสงครามโลกครั้งที่สอง ด้วยความพยายามที่จะสร้างประเทศชาติที่มีประชากรเชื้อชาติเดียวกันภายในขอบเขตในการนิยามใหม่
ในระหว่างปี ค.ศ. 1944 และ 1948 ประชากรราวประมาณ 31 ล้านคน รวมทั้งผู้ที่มีเชื้อสายเยอรมัน (Volksdeutsche) เช่นเดียวกับพลเรือนชาวเยอรมัน (Reichsdeutsche), ถูกย้ายอย่างถาวรหรือชั่วคราวจากทวีปยุโรปตะวันออกและกลาง ในปี ค.ศ. 1950 จำนวนทั้งหมดประมาณ 12 ล้านคนชาวเยอรมันได้หลบหนีหรือถูกขับไล่ออกไปจากทวีปยุโรปตะวันออก-กลางเข้าสู่เยอรมนีและออสเตรียภายใต้การยึดครองของฝ่ายสัมพันธมิตร รัฐบาลเยอรมนีตะวันตกได้รับประชากรมาทั้งหมด 14.6 ล้านคน,  รวมถึงผู้คนที่มีเชื้อสายเยอรมัน 1 ล้านคนในดินแดนที่ถูกพิชิตได้โดยนาซีเยอรมนีในช่วงสงครามโลกครั้งที่สอง ผู้คนที่มีเชื้อชาติเยอรมันได้อพยพไปยังเยอรมนีในช่วงหลังปี ค.ศ. 1950 และเด็กที่เกิดมาก็ถูกขับไล่พร้อมกับพ่อแม่ ด้วยจำนวนที่ใหญ่ที่สุดมากจากดินแดนเยอรมันที่มีมาก่อนที่จะยกให้แก่โปแลนด์ และสหภาพโซเวียต(ประมาณ 7 ล้านคน) และจากเชโกสโลวาเกีย(ประมาณ 3 ล้านคน)
พื้นที่ที่ได้รับผลกระทบรวมถึงอดีตดินแดนทางตะวันออกของเยอรมนีซึ่งถูกผนวกโดยโปแลนด์ และสหภาพโซเวียตในช่วงหลังสงคราม เช่นเดียวกับชาวเยอรมันที่อาศัยอยู่ในชายแดนก่อนสงคราม อันได้แก่ โปแลนด์ เชโกสโลวาเกีย ฮังการี ยูโกสลาเวีย และรัฐบอลติก นาซีได้มีแผน—ที่เสร็จสมบูรณ์เพียงบางส่วนก่อนที่นาซีจะได้รับความปราชัย—เพื่อกำจัดชาวสลาฟและชาวยิวจำนวนมากออกไปจากทวีปยุโรปตะวันออกและตั้งถิ่นฐานในพื้นที่ด้วยชาวเยอรมัน
ยอดผู้เสียชิวิตทั้งหมดอันเนืองมาจากการหลบหนีและถูกขับไล่นั้นได้มีการถกเถียงโต้แย้งกัน มีจำนวนประมาณตั้งแต่ 500,000-600,000 คน   และสูงถึง 2 ล้านคน.
การขับไล่ที่เกิดขึ้นในสามช่วงที่มีความซับซ้อนกัน, ช่วงแรกคือการจัดตั้งกลุ่มผู้อพยพของผู้ที่มีเชื้อชาติเยอรมันโดยรัฐบาลนาซี ด้วยการเผชิญหน้ากับการรุกของกองทัพแดง ตั้งแต่กลางปี ค.ศ. 1944 ถึง ต้นปี ค.ศ. 1945  ช่วงที่สองคือการหลบหนีอย่างไม่เป็นระเบียบของผู้คนที่มีเชื้อชาติเยอรมันทันทีหลังจากที่ความพ่ายแพ้ของกองทัพแวร์มัคท์ ช่วงที่สามคือการขับไล่อย่างเป็นระบบที่เพิ่มมากขึ้นภายหลังการประชุมพ็อทซ์ดัม ซึ่งได้นิยามใหม่ด้วยพรหมแดนของทวีปยุโรปกลางและอนุมัติในการขับไล่ผู้ที่มีเชื้อชาติเยอรมันจากโปแลนด์ เชโกสโลวาเกีย และฮังการี พลเรือนชาวเยอรมันจำนวนมากได้ถูกเกณฑ์ให้ใช้แรงงานโดยบังคับซึ่งเป็นส่วนหนึ่งในการซ่อมแซมความเสียหายให้แก่ประเทศในทวีปยุโรปตะวันออก การขับไล่ครั้งใหญ่ได้เสร็จสิ้นอย่างสมบูรณ์ในปี ค.ศ. 1950 มีการคาดประมาณจากจำนวนทั้งหมดของประชาชนที่ผู้ที่มีเชื้อสายเยอรมันที่ยังคงอาศัยอยู่ในทวีปยุโรปตะวันออกและกลางในปี ค.ศ. 1950 มีอยู่ในระหว่าง 700,000 คน ถึง 2.7 ล้านคน